**ՀԻՄՆԱՎՈՐՈՒՄ**

**«ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 20-Ի ԹԻՎ 110–Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետով, «Նորմատիվ իրավական ակտերի մասին» օրենքի 33-րդ և 34-րդ հոդվածներով,

Կրթության, գիտության, մշակույթի և սպորտի նախարարի 2022 թվականի փետրվարի 21-ի թիվ 09-Ն հրամանով և հաշվի առնելով Չարենցավան համայնքի ղեկավարի տեղակալ Գ․Գրիգորյանի զեկուցագիրը անհրաժեշտություն է առաջացել՝

1․Չարենցավան համայնքի Բջնի գյուղի մսուր մանկապարտեզ ՀՈԱԿ-ին հատկացնել այգեպանի 0,5 հաստիքային միավոր, քանի որ Բուլղարիայի դեսպանատան կողմից բարեգործական ծրագրի հիմունքներով մանկապարտեզի բակային տարածքում կառուցվել է 120մ2 օրգանիկ ջերմոց, որի նպատակն է մշակել օրգանիկ բանջարաբոստանային մշակաբույսեր՝ ապահովելով երեխաներին առողջ սննդով։

2․Չարենցավան համայնքի Չարենցավան քաղաքի «Հրաշք» և «Ծիծեռնակ» մսուր մանկապարտեզ ՀՈԱԿ–րին հատկացնել երաժշտության դաստիարակի 0,75 հաստիքային միավոր, քանի որ Կրթության, գիտության, մշակույթի և սպորտի նախարարի 2022 թվականի փետրվարի 21-ի թիվ 09-Ն հրամանով երաժշտության դաստիարակի համար կրտսեր 1-ին, կրտսեր 2-րդ, միջին և ավագ յուրաքանչյուր տարիքային խմբի համար սահմանված է 0,25 դրույք, իսկ վերոնշյալ մանկապարտեզներում 11 խմբի համար սահմանված է երաժշտության դաստիարակի 2 հաստիքային միավոր։

 **Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին**

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացել:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**

Նախագծի ընդունման կապակցությամբ Չարենցավան համայնքի Բջնի գյուղի մսուր մանկապարտեզ ՀՈԱԿ-ի պահպանման ծախսերը կավելանան 468,0 հազ. ՀՀ դրամով, Հրաշք և Ծիծեռնակ մսուր մանկապարտեզ ՀՈԱԿ-ի պահպանման ծախսերը կավելանան 1750,0 հազ. ՀՀ դրամով։

Ընդամենը՝ նախադպրոցական կրթության ծախսերը կավելանան 2218,0 ՀՀ դրամով։

 **ՀԱՄԱՅՆՔԻ ՂԵԿԱՎԱՐ՝ Հ.ՇԱՀԳԱԼԴՅԱՆ**